Diari Oficial de la Generalitat Valenciana


Sumari del DOGV 9710, del 24-10-2023 (2023/10046)

ACORD de 3 de març de 2023, del Consell, pel qual s'estableix la presa de raó en comptabilitat pels òrgans gestors de determinades despeses en l'àmbit de l'Administració sanitària a l'empara del que s'estableix en la disposició addicional tretzena de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9710

Data del DOGV
:   24-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10411


Data del document
:   03-03-2023

Organisme emissor


Tipus de document
:   Acord

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

ACORD de 3 de març de 2023, del Consell, pel qual s'estableix la presa de raó en comptabilitat pels òrgans gestors de determinades despeses en l'àmbit de l'Administració sanitària a l'empara del que s'estableix en la disposició addicional tretzena de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions. [2023/10197]  
  
  
Recentment, la Llei 8/2022, de 29 de desembre, de mesures fiscals, de gestió administrativa i financera, i d'organització de la Generalitat, ha introduït una sèrie de modificacions en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en concret, afig la disposició addicional tretzena relativa a la comptabilització pels òrgans gestors de determinades despeses sotmeses a control financer permanent, la qual disposa el següent: «Respecte d'aquelles despeses sotmeses a control financer permanent per no estar subjectes a fiscalització prèvia en els termes de l'article 101 de la Llei 1/2015, de 6 de febrer, d'hisenda pública, del sector públic instrumental i de subvencions, o per haver-se acordat la substitució d'aquella d'acord amb el que es disposa en l'article 98.2 de la mateixa llei, el Consell, a proposta de la Intervenció General de la Generalitat, podrà acordar de forma motivada que la presa de raó en comptabilitat de les esmentades despeses es realitze pels òrgans gestors.»  
  
Anteriorment, mitjançant un escrit de la Intervenció General de 17 d'agost de 1994, es va establir «que tots els documents comptables, en les seues diferents fases, acompanyades de la documentació que les normes específiques de cada cas exigisquen, amb l'excepció de les despeses exemptes de fiscalització prèvia limitada, amb càrrec al capítol II, “Compres de béns corrents i despeses de funcionament”, per import màxim de cinc-centes mil pessetes, hauran de tramitar-se pels diferents centres de gestió de la Direcció General del Servei Valencià de Salut, com a proposta comptable, i remeses, posteriorment, a les intervencions delegades, perquè prèvia fiscalització, siguen comptabilitzades».  
Posteriorment, mitjançant l'Acord del Consell de 22 d'abril de 2005, es va disposar que «en l'àmbit de l'Administració sanitària, la intervenció prèvia sobre el reconeixement d'obligacions imputables al capítol II que es deriven de contractes menors la quantia dels quals no supere els 3.000 euros, quedarà substituïda pel control financer permanent».  
Per tot això, i a l'empara del que es disposa en la disposició addicional tretzena de la Llei 1/2015, s'estima convenient sintetitzar, completar i actualitzar el que es preveu en l'esmentat escrit i acord, tot això motivat per les especials característiques que concorren en l'àmbit sanitari, les quals han d'estar presidides per la salvaguarda del dret a la protecció de la salut, i la necessitat de dotar de major agilitat administrativa a la tramitació d'aquest tipus de despeses.  
En virtut de l'anterior, vista la proposta de la Intervenció General de la Generalitat, el Consell, a proposta del conseller d'Hisenda i Model Econòmic acorda:  
  
Primer  
Els òrgans gestors de l'Administració sanitària, exclosos els serveis centrals, seran els encarregats de prendre raó en comptabilitat dels documents comptables derivats de les diferents fases d'execució del pressupost que es deriven dels contractes menors que no excedisquen de 3.000 euros (IVA inclòs).  
  
Segon  
Els òrgans gestors de l'Administració sanitària, exclosos els serveis centrals, seran els encarregats de prendre raó en comptabilitat dels documents comptables derivats dels comptes justificatius de les despeses satisfetes a través del sistema especial de bestretes de caixa fixa.  
  
València, 3 de març de 2023.- La consellera secretaria: Aitana Mas Mas.